ലോക്നാഥ് ബെഹ്റയെ പോലുള്ളവര് പോലും ഇത്തരം ആളുകളുടെ വലയില് പോയിപ്പെടുന്നത് കഷ്ടമാണ്, മേജര് രവി പറയുന്നു പുരാവസ്തു തട്ടിപ്പു കേസില് അറസ്റ്റിലായ മോന്സന് മാവുങ്കലിന് സുരക്ഷ ഒരുക്കിയത് മേജര് രവിയുടെ കമ്ബനിയാണെന്ന് പ്രചരണം ഉണ്ടായിരുന്നു. ഇപ്പോള് ഈ പ്രചരണത്തിനെതിരെ രംഗത്ത് എത്തിയിരിക്കുകയാണ് മേജര് രവി. തന്റെ പേര് ദുരുപയോഗം ചെയ്തു എന്നാണ് അദ്ദേഹം പറയുന്നത്. പ്രദീപ് എന്ന മോന്സന്റെ സുരക്ഷ ജോലിക്കാരന് തന്റെ ഫാന്സ് അസോസിയേഷനെ വരെ സമീപിച്ചിരുന്നതായി മേജര് രവി ഒരു മാധ്യമത്തിന് നല്കിയ അഭിമുഖത്തില് പറഞ്ഞു. മേജര് രവിയുടെ വാക്കുകള് ഇങ്ങനെ, ഇത്തരം വ്യാജന്മാര്ക്ക് വളം വെച്ചുകൊടുക്കുന്നത് നമ്മള് തന്നെയാണ്. ലോക്നാഥ് ബെഹ്റയെ പോലുള്ളവര് പോലും ഇത്തരം ആളുകളുടെ വലയില് പോയിപ്പെടുന്നത് കഷ്ടമാണ്. ഏതെങ്കിലും പരിപാടികളില് വെച്ചു ഫോട്ടോ എടുക്കുന്നതും അവരുടെ വീട്ടില് പോയി ഫോട്ടോ എടുക്കുന്നതും തമ്മില് വ്യത്യാസമുണ്ട്. ഒരു കമ്ബനിയില് നിന്നു പുറത്താക്കിയ ആളെ ഞങ്ങളുടെ കമ്ബനി ഒരിക്കലും ജോലിക്കെടുക്കില്ല. കൂടാതെ, പുതുതായി ജോലിയില് പ്രവേശിക്കുന്നവരെ കുറിച്ച് കൃത്യമായി അന്വേഷിക്കാറുമുണ്ട്. പക്ഷേ, ഇവിടെ പേര് ദുരുപയോഗം ചെയ്യപ്പെടുകയാണ്. എന്റെ ഫാന്സ് ഓര്ഗനൈസേഷന്റെ ചുമതലയുള്ള വ്യക്തിയെയും മോന്സന് ബന്ധപ്പെട്ടിരുന്നു. എന്നാല്, ആ വഴിക്ക് പോകണ്ട എന്നായിരുന്നു മോന്സന് ഫാന്സ് ഓര്ഗനൈസേഷന്റെ ചുമതലയുള്ള വ്യക്തി നല്കിയ മറുപടി. പിന്നെ, എനിക്ക് ഈ പുരാവസ്തുക്കളിലോ അന്ധവിശ്വാസങ്ങളിലോ ഒട്ടും താത്പര്യമില്ല. കൃഷ്ണനെ കെട്ടിയിട്ട ഉരല്, യശോദ വെണ്ണ സൂക്ഷിച്ച പാത്രം എന്നൊക്കെ പറയുമ്ബോള് വിശ്വസിക്കാന് നടക്കുന്നവരോട് എനിക്ക് പുച്ഛമാണ്. ഒന്നു സ്വയം ചിന്തിച്ചാല് ഇത്തരം തട്ടിപ്പുകള് മനസിലാക്കാന് കഴിയും.